שיחה:סאיקי מדיקל

message: גילוי נאות: כתיבת הערך נעשתה בתשלום. --Adig-pt - שיחה 17:13, 17 ביוני 2021 (IDT)

message: לא ברור לי כיצד ערך זה עומד ברף של מה שאנו מגדירים כ"חשיבות אנציקלופדית". מדובר בחברת סטרטאפ, כמו רבות אחרות, ומהערך לא ניכר שזכתה לפרסום יוצא דופן. מה שאנו כן יודעים הוא שהיא שכרה את שירותיו של כותב-בתשלום כדי שיכתוב עליה את מה שלטעמי נראה יותר כעלון פרסומי מערך אנציקלופדי. כידוע, ויקיפדיה אינה מדיום פרסומי, ולכן נדמה לי שאין מקום להשאיר אצלנו ערך זה. האם פספסתי משהו?
גילוי נאות: דבר קיומו של הערך נודע לי לאחר פנייה אלי של מישהי שהציגה עצמה כעובדת במחלקת השיווק של החברה. היא ביקשה עזרה בפרסום ערך אודות החברה בוויקיפדיה האנגלית. לפי מה שכתבה, הם "כבר תקופה ארוכה מסתבכים מאוד עם העלאת ערך מקביל באנגלית"... האם יתכן שהרף בוויקיפדיה האנגלית גבוה מאצלנו? זה לא קורה בדרך כלל. Ldorfman • שיחה 01:09, 28 באוקטובר 2022 (IDT)
replies: text: בכל הנוגע לאישים ולארגונים ישראליים, הרף בוויקיפדיה האנגלית כבוה מאשר ויקיפדיה העברית. יש בוויקיפדיה העברית אלפי ערכים על אישים וארגונים ישראליים שאין להם מקביל בוויקיפדיה האנגלית, כך שמבחינה זו הערך שלפנינו אינו חריג.

text: החברה קיימת כבר 11 שנים, וגייסה 83 מיליון דולר (ואולי יותר, אך לא מצאתי מקור לכך) ועוסקת בתחום ייחודי, לכן נראה לי שיש מקום לערך העוסק בה. דוד שי - שיחה 07:29, 28 באוקטובר 2022 (IDT)
replies: text: :ערך גבולי אך יתכן ומעל הרף. דוד55 - שיחה 07:42, 28 באוקטובר 2022 (IDT)
replies: text: ::נראה לי שהמספר של הגיוס עצמו לא מעניק חשיבות, כפי שהיה במספר דיוני חשיבות ומספר הצבעות מחיקה קודמות, שבהן הוחלט למחוק ערכים שכאלו. PRIDE! - שיחה 12:58, 28 באוקטובר 2022 (IDT)
replies: text: :::דוד, איני חולק עליך לגבי נכונות הנתון שציינת, ש"יש בוויקיפדיה העברית אלפי ערכים על אישים וארגונים ישראליים שאין להם מקביל בוויקיפדיה האנגלית". עם זאת, עם כל הכבוד, אני חושב שאתה מספק פה לנתון הזה פרשנות מטעה: הכותבים באנגלית, שמעטים מהם דוברי עברית, פחות מכירים את האושיות הישראליות ומכאן, שפחות פונים לכתוב על אישים (וגם חברות) שמראש מעניינים בעיקר את הציבור הישראלי, שהוא בעיקר זה שקורא את האנציקלופדיה בשפה בה נכתבות שורות אלה. במילים אחרות, זה יהיה מאוד קשה, עד בלתי אפשרי, אבל צריך לבדוק כמה ערכים אודות חברות ואישים ישראלים נכתבו בוויקיפדיה האנגלית ונמחקו ממנה (לפי המנגנונים הקיימים אצלם, ששונים מאלה שאצלנו) ולא מה ההפרש בין מספר הערכים על הישראלים (חברות ואישים) בין שתי הוויקיפדיות. אני משער שלחברות יש אינטרס שייכתב עליהן ערך באנגלית, אולם פעמים רבות, אם הן מכוונות תחילה לשוק הישראלי, הן מעוניינות תחילה בערך בעברית. ראה את פנייתה של החברה דנן לכותב ערכים בעברית. כפי שכתבה לי אותה אשת שיווק של החברה, רק לאחר ששילמו לכותב בעברית, פנו לנסות ליצור לעצמם מקבילה אנגלית. גם לגבי אישים, לרבים חשוב יותר שיכתב עליהם ערך בשפתם ובשפת חבריהם לפני שירצו לקנות לעצמם שם בשפת הגויים. Ldorfman • שיחה 02:24, 29 באוקטובר 2022 (IDT)
replies: text: ::::אני מסכים עם אירו, שבכל הנוגע לסכום הגיוס, מדובר בסכום שנמוך מהרף אותו קבעה הקהילה במספר הצבעות (שתיים מהן תיעדתי כאן). ב-11 שנות הקמה אין דבר מיוחד (רק במשפחה הקרובה שלי יש 2 עסקים ותיקים יותר) והעיסוק בתחום ייחודי דווקא בעוכרו של ערך לדעתי, מראה על אפשרות להיותו של תחום בוסרי יחסית מבחינת "בולטות". איש השום (HaShumai) - כתבו לי הודעה - מחשבות על ייעול מחלוקות 23:04, 30 באוקטובר 2022 (IST)
thread_title:  חשיבותו האנציקלופדית של נושא הערך אינה מובהרת בו 

message: איזה פראיירים פיליפ מוריס, שמים כספם על חברה חסרת חשיבות אנציקלופדית:  דוד שי - שיחה 09:47, 18 ביולי 2023 (IDT)
thread_title:  פראיירים